ร้านนี้เพิ่งเปิดใหม่ แทนร้านข้าวหน้าเนื้อคิคุเมนค่ะ ตรงข้ามร้านTokusen ชั้นเดียวกับB2S ค่ะ 
ตอนนี้ร้านมีโปรโมชั่นซื้อรายการที่2 ได้ลด 50% 

วันนั้นพอดีมีกิจกรรมด้วยค่ะ เลยได้จับฉลาก และได้ สไปซี่สลัดไข่กุ้งฟรี 

พนักงานก็น่ารัก นอบน้อมตามแบบฉบับร้านอาหารญี่ปุ่นค่ะ 

ข้าวหมูทอดสันนอก ตัวข้าวนุ่มดี ทอดก็ดีค่ะ แป้งกรอบดีด้วย แต่อาจไม่ค่อยฟูๆเท่าไหร่ เนื้อหมูยังไม่ค่อยโดนค่ะ ซุปมิโซ ก็มาตรฐานค่ะ ในเซ็ตนี้มีผักกระหล่ำมาด้วย แต่ไม่มีเติมค่ะ 

คัตสึด้ง ซอสรสชาติหวานเค็มใช้ได้ค่ะ ข้าวนุ่มดี รสชาติมาตรฐานค่ะ 

สไปซี่สลัดไข่กุ้ง มินิมากค่ะ มีซอสสไปซี่ราดมาด้วย บนผักถ้วยเล็กๆ ไม่แน่ใจว่า ถ้าสั่งจะไซส์นี้หรือเปล่านะคะ 

ขนมหวาน 
ไอศครีมชาเขียวมากับเกี๊ยวห่อถั่วแดง (49)  เมนูน่ารักดีค่ะ แต่ตอนมาถึง ไอศครีมมันละลายไปเยอะเหมือนกัน เลยถ่ายรูปออกมาไม่สวยเลย เกี๊ยวเป็นแผ่นแป้งเกี๊ยวกรอบ ห่อมาเหมือนท็อฟฟี่ เข้ากันดีค่ะ 

มูสเต้าหู้ชาเขียว (49) มีถั่วแดงโปะข้างบนนิดๆ สีเขียวข้างบนเหมือนเป็นซอสชาเขียว พอตักลงไปเป็นมูสนุ่มๆ กลิ่นเต้าหู้มาเลยค่ะ หอมดีทีเดียว และไม่หวานมากด้วยค่ะ ใครไม่ชอบเต้าหู้ไม่ควรสั่งนะคะ 

อาหารตกอยู่ที่เซ็ตละ 159 โดยประมาณ ตกแล้ว2 คนทานพร้อมขนมด้วย ก็400 นิดๆค่ะ อันนี้เป็นราคาที่ได้ลด50%แล้วค่ะ 